runetrust/blame-folketinget-dk huggingface dataset:
Ole Vagn Christensen (S), 2003-04-22:
Svaret fra fru Else Theill Sørensen fortæller os alt om den her måde at agere på i en debat: Man kommer med sit indlæg, og man bliver så stillet over for nogle af virkelighedens spørgsmål, nemlig her et spørgsmål om Limfjordsfærgerne. Jeg har jo redegjort for, at når amtet ikke mener at kunne give tilskud, er det, fordi det her skattestop gør, at de ikke kan finde de penge, men det, det resulterer i, er, at man laver nogle forringelser på nogle områder, og samtidig laver man også nogle omkostninger for staten, og omkostningerne med de længere transportveje og al den slags ting er jo sådan set noget, som skulle være opvejet.
Line Barfod (EL), 2011-04-15:
Og det var i den forbindelse, jeg gerne ville høre, om ordføreren ikke deler de mange organisationers bekymring over, at så bliver det kun de organisationer, der har mulighed for at komme i kontakt med politikerne, og som har ressourcerne til det, der så også kan gøre sig håb om at blive hørt.
Lars Løkke Rasmussen (V), 2009-05-27:
Det har vi også taget meget alvorligt i den finansieringsmodel, der er lagt ind over kommunerne, som skal sikre, at kommunerne får økonomien til at løse den her opgave, de retningslinjer, der er lagt ned, det samspil, der er mellem de statslige beskæftigelsesmyndigheder og det, der sker ude i den kommunale indsats.
Ane Halsboe-Jørgensen (S), 2024-03-20:
Jeg var også meget glad for, at vi sammen, da vi sad og forhandlede arbejdsmiljøaftale for de næste år sidste forår, havde et fokus på det her med ind i vores aftale, både i forhold til at blive klogere på det, men også i forhold til at der f.eks. er et sted at ringe hen, hvis man står i en situation, hvor man virkelig har brug for hjælp og vejledning, også som leder.
Jakob Engel-Schmidt (V), 2014-12-12:
Jeg vil gerne yde lidt gratis politisk bistand til ministeren, der egentlig burde have fortalt fru Pia Olsen Dyhr, at OECD's redegørelse om ulighed baserer sig på økonomier med markant større ulighed end den danske, og at den vækstudregning, fru Pia Olsen Dyhr præsenterede for ministeren, ikke kan overføres til danske forhold.
Søren Espersen (DF), 2005-06-02:
Men vi vil til gengæld fra Dansk Folkepartis side forlange, at de beløb, der svarer til afdrag og renter, som ulandene ikke længere behøver at sende nordpå, øremærkes til formål, der vil kunne medvirke positivt til det enkelte lands udvikling, eksempelvis til sundhed, til at reducere spædbarnsdødeligheden, til at bekæmpe aids og malaria, til uddannelse, til at sørge for ordentlige grundskoleuddannelser, til sanitet, drikkevand, landets infrastruktur og iværksættere. Vi vil gerne medvirke i en drøftelse af, hvordan man forbedrer de afrikanske landes mulighed for at komme til at klare sig selv og dermed komme fri af klientrollen, fri af umyndiggørelse, fri af offerrollen.
Lars Kramer Mikkelsen (S), 1998-12-04:
Jeg er sikker på, hr. Aage Frandsen også godt ved det, men jeg vil egentlig gerne have hr. Aage Frandsen til at bekræfte, at det i virkeligheden er sådan, at halvdelen af SiD's medlemmer vil have gavn af den her ordning, fordi de kommer fra ledighed, inden de går på efterløn, og det er der desværre også en risiko for, at de vil gøre fremover.
Frank Aaen (EL), 2008-02-29:
Andre har omtalt Tårnfalken, spionflyet, som man ikke kunne få til at flyve, helikoptere, der er mere på værkstedet end i luften, og allersenest et it-system, som man har arbejdet på i årevis og brugt 456 mio. kr. på, men som man nu må skrotte.
Finn Sørensen (EL), 2015-05-19:
Ordføreren sagde noget meget, meget vigtigt, nemlig at han hæftede sig ved, at den her lillebitte forbedring ikke bliver finansieret af kontanthjælpsmodtagerne selv eller de grupper, den kan tilfalde; det ville være helt uacceptabelt at finansiere den ved nedskæringer på andre områder over for den her gruppe.
Erling Bonnesen (V), 2006-02-02:
Det, jeg vil bruge mit andet spørgsmål til, er også lige at tage sådan det lidt historiske perspektiv i det frem, for gennem mange, mange år har der været den grundlæggende regel, at man også på baggrund af et lokalt ønske om f.eks. sammenlægning af to kommuner kunne få det godkendt af indenrigsministeren – o.k., det var selvfølgelig efter, at kommunaludvalget også havde været inde over – og det kan så vendes i forbindelse med vores kommende udvalgsbehandling.
Karen Hækkerup (S), 2013-03-15:
Jeg synes, det er rigtig vigtigt, at alle partier bakker op om den del, for vi kan altså, når vi ser på, hvordan situationen er i kommunerne, se, at kommunerne har problemer med at overholde loven og også problemer med at iværksætte de nødvendige foranstaltninger, der er på området.
Rasmus Nordqvist (ALT), 2018-04-05:
Når det er sagt, er det selvfølgelig afgørende, at det er en del af Schengenreglerne, og derfor skal vi selvfølgelig være med, så vi ikke ryger ud af Schengen, men jeg synes, der er nogle store udfordringer i det, som vi skal have diskuteret i udvalgsbehandlingen.
Karina Adsbøl (DD), 2026-01-08:
Det her forslag handler ikke om alle vores dygtige medarbejdere på det her område, som har omsorgen, som har empatien, og som har alt det, der skal være til for at være en god enten social- og sundhedsassistent eller social- og sundhedshjælper, sygeplejerske, pædagog eller andet.
Lisbeth Bech Poulsen (SF), 2014-04-24:
En række af de ting, vi diskuterede, da også hr. Finn Sørensen sad med ved bordet ovre i Skatteministeriet og forhandlede værn mod social dumping, var jo netop for at sikre, at man i hvert fald ikke skal komme og være underbetalt arbejder og på den måde få del i velfærdsydelserne og at legitimere en lavere løn.
Frank Aaen (EL), 2007-01-18:
Det er selvfølgelig igen sådan, at det er konservativ politik, så jeg vil sådan set bare fremhæve, at Det Konservative Folkeparti gør noget for sin politik, nemlig at de, der har meget store pensionsformuer, med den konservative skattepolitik vil få nogle ganske enorme gevinster, hvis Det Konservative Folkeparti kommer igennem med den skattepolitik, der lige er nævnt.
Søren Kolstrup (EL), 1998-11-04:
Jeg skal gøre opmærksom på, at i andre EU-spørgsmål, det gælder f.eks. i diskussionen om gensplejsning, har vi netop set, at et land som Østrig har sagt: Vi vil ikke have gensplejset majs, og de har været med til at skabe en dynamik i EU, og de har været med til at fremme en dagsorden. Tænk, om vi ikke blot kunne supplere den frivillige ordning, ja, ikke blot kunne underbygge danske slagteriers strategi herhjemme, men også i EU-sammenhænge fremme kravet om dobbeltkarantæne.
René Christensen (DF), 2009-11-27:
Som udgangspunkt er det her jo faktisk et rigtig udmærket forslag, for som der står, pålægger man regeringen at arbejde for, at der i EU indføres et totalt stop for brug og salg af produkter, der indeholder stoffet bisfenol-A, og inden det kan lade sig gøre, skal man indføre nogle særregler i Danmark.
Pernille Rosenkrantz-Theil (S), 2024-05-03:
Det er nu anden gang, vi behandler et konservativt beslutningsforslag, efter at der er indgået en finanslovsaftale, hvor man ikke har anvist finansiering, og det synes jeg er en uskik, for så ved jeg egentlig ikke, hvor meget jeg synes de finanslovsaftaler er værd.
Pernille Skipper (EL), 2014-06-02:
Enhedslisten kan selvfølgelig derfor kun bakke op om, at vi får debatteret, hvordan vi får finansieret de sociale projekter, som lider kraftigt under en reguleringsordning, som gør, at der i hvert fald siden krisen hvert eneste år har været markant færre midler at dele ud af, og også lider under, at der bliver skubbet flere og flere projekter over til satsfinansieringen, som slet ikke falder ind under den intention, der oprindelig var med satspuljen, men som altså er projekter, der burde være finansieret med mere varige midler.
Søren Pind (V), 2016-11-16:
altså hvor stort et antal spørgeren egentlig mener det er, men bortset fra det, kan man sige, at det, der er hensigten, er løbende både at sikre, at den sikkerhed, der skal være til stede for udsatte f.eks. jødiske institutioner, er der, men også, at der skal ske en drøftelse med de involverede, så vi får sikret en tilstrækkelig tryghed, samtidig med at vi overgår til mere fysiske sikringsanlæg.
Carsten Koch (S), 1999-04-06:
Det er stadig væk sådan - for at undgå misforståelser - at det er en forudsætning for at opnå erstatning m.v. efter patientforsikringslovens regler, at der skal foretages en konkret vurdering af hver enkelt sag med henblik på at finde ud af, om der foreligger en skade, der er erstatningsberettigende, og at der er lidt et tab.
Kristen Touborg (SF), 1998-05-06:
Jeg vil gerne sige tak for debatten om vores beslutningsforslag og begynde med at beklage, at der er så mange i højre side af salen, der kobler op på flere ting, bl.a. et gennemgående træk om, at pengene jo ikke er i kassen endnu, og det er jo sandt.
Mette Reissmann (S), 2016-05-13:
Jeg vil også gerne have lov at bemærke, at forslagsstillerne, der jo selv delvis stod bag den udgiftsdrivende del af finansloven 2016 med boligjobordningen, nu selv fremsætter forslag, der imødekommer et behov, der er opstået, fordi en bevilling på finansloven 2016 ikke blev forlænget.
Else Winther Andersen (V), 1998-04-30:
Hvis ikke bruttoskatten med udgangspunkt i de 8 kommunale budgetredegørelser her i 1998 havde været der, ville kommunerne have haft op til 16 mia. kr. mere i skatteindtægt, og det kunne have løst den væsentligste del af de problemer, som kommunerne har.
Nick Hækkerup (S), 2009-12-15:
Hvor lang tid kan en statsadministration tillade sig at være om at fortælle borgerne, hvad der er op og ned, hvad der er ret i landet, og fortælle det til andre myndigheder, oven i købet når Miljøstyrelsens begrundelse for, at der går så lang tid, er, og jeg citerer: at Arbejdet med de nye regler indtil videre er nedprioriteret på grund af mere presserende opgaver i Miljøstyrelsen?
Nick Hækkerup (S), 2020-11-25:
Der kan også være det svar, at hvis man vil ind i sådan en teknisk-juridisk debat, bliver man jo nødt til at tage den teknisk-juridiske debat på det, der er de teknisk-juridiske regler, og det er sådan set bare det, jeg prøver på at sige: at det, der bliver sagt på et pressemøde, eller andre politiske meldinger, man måtte komme med, hverken er administrative forskrifter eller konkrete forvaltningsafgørelser, som kan skabe rettigheder eller pligter for borgerne.
Katrine Daugaard (LA), 2025-03-20:
Men i forhold til alle de spørgsmål, jeg sender til ministeren, omkring de her kulturbestyrelser, som vi har uafhængighedsproblemer osv. med, skuffer det mig, at han ikke går mere seriøst ind i det i sine svar, altså han har stort set sendt det samme svar på samtlige spørgsmål.
Jacob Mark (SF), 2023-09-07:
Noget andet, og det har også været oppe i debatten tidligere i dag, er nogle af de gymnasier, som ligger i yderområderne, og som har haft faldende elevtal, men som er så vigtige, både for de unge og for yderområderne, og som regeringen lægger op til at fjerne udkantstilskuddet til.
Rune Lund (EL), 2007-01-17:
Og de forhørsmetoder, jeg tænker på her, er, at man udsætter fanger for ekstrem kuldepåvirkning, hvor man smider vand over dem samtidig, man udsætter dem for ekstrem varmepåvirkning, for forhør med hunde, for dødstrusler, for slag, tæsk i maven, såkaldt belly slapping, og for høj sansepåvirkning, bl.a. ekstremt høj musik.
Marlene Harpsøe (DD), 2023-11-22:
Jeg er selv sygeplejerske og ved, at de pårørende jo er nogle, hvis opbakning det er rigtig, rigtig vigtigt at man har, men det er også vigtigt, at man har et samarbejde med dem i det daglige i forhold til at sikre, at den rette pleje og omsorg bliver givet til deres kære på det enkelte plejehjem.
Poul Erik Christensen (RV), 2007-01-18:
Vil skatteministeren prøve at forklare mig, hvad årsagen så kan være til, at der er så mange, der benytter sig af ordningen i stedet for blot at indsætte det beskattede beløb på en konto og så hæve det ubeskattet, når de vælger deres pensionering?
Søren Pape Poulsen (KF), 2019-01-22:
Jeg har undervejs i det her arbejde mødt nogle af de mennesker, der har levet i hjem, hvor psykisk vold har hersket, f.eks. en kvinde, der levede med en mand, som monitorerede hendes adfærd i mindste detalje; og en kvinde, som på grund af mandens jalousi blev isoleret fra sin omgangskreds og underlagt et regime af nedværdigende kontrol.
Ole Stavad (S), 1998-06-04:
Det er ikke iværksætterne, i de år, hvor de bygger op, som har det store problem med, at indkomsterne er for høje - også med de afskrivningsprocenter, som vi her lægger op til at fastlægge for fremtiden, er der gode muligheder for at få fuld omkostningsdækning, og jeg tror endda, at jeg tør påstå typisk noget oveni. Et andet eksempel var mælkekvoterne, og hvorfor nu det? Ja, bl.a. fordi det i modsætning til tidligere ikke er usædvanligt, at man i dag sælger mælkekvoten, uden at man sælger ejendommen med.
Peter Juel Jensen (V), 2015-11-10:
Er ordføreren ikke enig i, at hvis de soldater bliver udsendt på en mission, som bl.a. går ud på, at man skal indsamle informationer, at man skal overvåge, at man skal iagttage, så kan de jo ikke have et blåt flag hængende over hovedet, for så er det svært at falde ind i terrænet?
Ulrik Kragh (V), 2004-06-01:
Efter en drøftelse vil regeringen tage beslutningen om, hvordan fremtidens Christiania skal udvikle sig. Men den tid, de glæder, og da er vi forhåbentlig meget klogere, og forhåbentlig har Christiania også taget bolden op, har fundet en beslutningsdygtig, ansvarlig gruppe, der kan stå til ansvar for de aftaler, der bliver lavet, og som kan udvise handlekraft, således at vi kan få udviklet et Christiania, hvor der stadig væk er plads til det skæve, plads til det alternative, men hvor der også er respekt for den almindelige lovgivning for resten af landet.
Vibeke Peschardt (RV), 2000-05-02:
Men jeg bliver altså bare ved med at stille spørgsmålet: Hvorfor laver man så ikke den mælk om til noget andet, ost f.eks., som der ville være en stor, stor afsætning for på markedet i Tyskland og måske i Frankrig - det ved jeg ikke rigtig - men i hvert fald i Storbritannien?
Anne Baastrup (SF), 1998-06-19:
Til spørgsmålet om den bredere inddragelse af organisationer og enkeltpersoner så ved vi jo allerede nu, at vi har et forberedelsesudvalg på det andet område, på det retlige, men det, vi også ved, er, at Folketinget ikke får noget at vide, hvis der sidder organisationer i det her forberedelsesudvalg, som er uenige i den beslutning, der lægges op til.
Troels Ravn (S), 2005-12-06:
Sagerne om overtrædelse af reglerne om lægemidler til dyr spænder vidt, lige fra sager om mindre mangler i optegnelserne og medicinanvendelsen til komplekse sager om landmænds behandling af dyr uden involvering af dyrlæge og dyrlægers udlevering af lægemidler uden tilstrækkeligt kendskab til besætningen.
Per Clausen (EL), 2013-05-02:
Nja, sagde jeg så, hvis jeg kender hr. Simon Emil Ammitzbøll fra Liberal Alliance godt nok, smugler de nok noget mere ind i det også, f.eks. at den seksuelle lavalder bliver helt fjernet eller noget andet, som kunne hensætte Dansk Folkeparti i panikstemning.
Annette Lind (S), 2021-10-14:
Det kommer vi til i uge 44, hvor vi modtager hele sessionen herinde i Folketingssalen, hvor der skal være statsministerdebatter, og hvor der skal være debatter med udenrigsministrene og forsvarsministrene, og så har vi en helt særlig gæst i hr. Jens Stoltenberg, som jo er FN's generalsekretær.
Lisbeth Bech Poulsen (SF), 2019-10-22:
Som sagt har vi fire hovedprioriteter til den kommmende finanslov: Minimumsnormeringer, klimahandling nu, en pulje til socialt udsatte, fordi vi jo har afskaffet satspuljen, og en genopretningsplan for hele uddannelsesområdet, som har lidt under omprioriteringsbidraget – de besparelser, som den tidligere regering indførte.
Morten Messerschmidt (DF), 2006-04-19:
Så jeg vil gerne have, at fru Anne Grete Holmsgaard klart præciserer, hvordan artiklerne om miljøbestemmelserne under søjle 1, altså EFtraktaten, skulle have været formuleret, for at vi efter ordførerens opfattelse ikke var kommet i den her situation.
Lene Espersen (KF), 2003-01-30:
Jeg vil sige til diskussionen omkring de faktiske omkostninger, at vi har bestræbt os på - og det er også min overbevisning, at det er det, man har gjort sig tanker om i Fødevareministeriet - at de gebyrer, som vi har lagt, i videst muligt omfang er udtryk for, hvad de faktiske omkostninger er ved kontrollen.
Louise Frevert (DF), 2003-03-13:
Det ender jo altid med at blive en lidt hypotetisk diskussion om, hvordan tingene vil blive hen ad vejen, når man ikke har haft nogen forudsætninger for at diskutere problemet i forligskredsen som f.eks. nu, hvor hr. Torben Hansen spørger om adgangsbegrænsning.
Maja Panduro (S), 2014-06-10:
Det eneste, vi kender til Venstres politik, er nogle nøje designede slogans: nulvækst i den offentlige sektor; vi skal køre længere på literen; vi skal vende hver en krone. Og ja, den er god nok, det er Venstre, jeg taler om – et parti, der jo ellers siger, at de er bedst, når der bliver talt politik.
Morten Bødskov (S), 2014-05-15:
Jeg er helt sikker på, at jeg kan sige, at lige nu, hvor vi er på vej mod valg til Europa-Parlamentet og jo altså også en folkeafstemning om vores forhåbentlige tilslutning til patentdomstolen og reformen, er det selvfølgelig diskussioner, vi alle har hver eneste dag.
Kirsten Normann Andersen (SF), 2022-05-23:
Det er let lige i øjeblikket for de private hospitaler at rekruttere personale til de lette opgaver, hvor patienterne tager hjem igen efter fyraften, og hvor man kun arbejder fra mandag til fredag, men det udhuler personalenormeringerne på akutafdelingerne, hvor de allermest sårbare patienter er.
Finn Sørensen (EL), 2016-05-23:
Nu har jeg stillet en stribe spørgsmål for at få det afklaret, og jeg glæder mig til svaret, jeg kan ikke forstå, at det varer så længe, før det kommer, men jeg har jo stillet spørgsmålene for at få at vide, hvorhenne man egentlig havner som følge af alle de her reformer.
Lisbeth Bech Poulsen (SF), 2015-02-17:
Altså, lovforslaget her er formuleret på sådan en måde, at det reelt kun vil ramme investorer, der er hjemmehørende i et skattelyland, eller som ikke har oplyst skattemyndighederne i det land, de er hjemmehørende i, om, hvad det er, de laver i Danmark.
Michael Aastrup Jensen (V), 2024-01-11:
For situationen er jo den, at lige siden den smalle V-regerings tid tilbage i 2015-2016 har vi også fra dansk side klart appelleret til, at EU skulle tage den beslutning, som EU så også tog, nemlig at sætte en bremse på optagelsesforhandlingerne, og det er jo så også det, der er gjort.
Sophie Løhde (V), 2009-04-21:
Det kan godt være, at der ikke er en ordfører fra Enhedslisten, som har talt om at gå legaliseringsvejen, men jeg er nødt til at understrege, at det at skabe et helle for noget ulovligt, hvilket et fixerum vil være, jo unægtelig lidt er en situation, hvor vi pludselig legaliserer, tillader det, som vi ellers i samfundet kalder for kriminelt, som vi forsøger at bekæmpe med alle til rådighed stående midler, og som vi i øvrigt forsøger at forebygge at mennesker kommer ud i.
Benny Engelbrecht (S), 2022-10-06:
Derfor vil jeg gerne dvæle ved et konkret eksempel, nemlig Sønderborg Kommune, hvor Stefan Lydal er Dansk Folkepartis formand på det her område, i øvrigt i en konstituering med en socialdemokratisk borgmester, en af de kommuner, der er blevet sat fri på ældreområdet, og der som en del af midlerne fra finansloven 2020 har afbureaukratiseret og fjernet en masse skemaer.
Jann Sjursen (KRF), 2000-11-23:
Som det har været nævnt tidligere i debatten, foreligger de første to evalueringer af integrationsloven nu, og det er jo også en udmærket baggrund for debatten her i dag, som jo går ud på at diskutere, hvordan vi kan fremme integrationen af de etniske mindretal og også mindske diskriminationen af disse.
Bodil Thrane (V), 1997-11-06:
I alle kommunale råd, hvor man i de fleste sager er enige om at ville det bedste for borgerne, har man, sådan som det er nu, mulighed for at sætte mål og planlægge for en 4-årig periode, og det er en god idé, at man ikke skal frygte populistiske tiltag.
Eyvind Vesselbo (V), 2003-05-12:
Til fru Elsebeth Gerner Nielsen vil jeg sige, at jeg synes ikke, at fru Elsebeth Gerner Nielsen skal bekymre sig så meget om, at vi sælger skov, for jeg har forstået, at fru Elsebeth Gerner Nielsen selv har foreslået at sælge omkring 40.000 ha skov.
Poul Nyrup Rasmussen (S), 2000-05-25:
Jeg kan da godt se, det ikke er noget, der tages højde for i de teoretiske modeller, men for mig og for regeringen er det fuldstændig afgørende at huske, at når der har været tilbageslag i vort samfund internationalt og nationalt, så ved vi godt, hvem det er gået ud over, så er det altid gået ud over de bageste i vort samfund, i mere eller mindre grad, afhængig af hvor meget vi har anstrengt os, men det er dog kendsgerningen.
Bent Bøgsted (DF), 2013-02-07:
Man skal ind og se på det, der oprindelig var tanken med au pair-ordningen, nemlig at ansøger skal være mellem 17 og 30 år på ansøgningstidspunktet, at ansøger ikke må være gift, da det ikke er foreneligt med formålet med et au pair-ophold, at ansøger ikke må have medfølgende mindreårige børn, at ansøger bør have en uddannelsesmæssig baggrund svarende til minimum 9. klasse, at ansøger skal tale og forstå et rimeligt dansk, svensk, norsk, engelsk eller tysk, og at ansøger som udgangspunkt ikke tidligere må have haft to eller flere au pair-ophold i andre vesteuropæiske lande.
Anne Baastrup (SF), 2000-04-06:
Altså når man laver den kommunale styrelseslovgivning og derved foretager en indskrænkning af offentlighedsloven, ville det så ikke være smart, hvis man i selve offentlighedsloven sagde, at når den kommer i en ny bekendtgørelse, bliver den lavet om, for nu har Folketinget besluttet sig for, at vi ikke skal have så stor indsigt.
Rosa Lund (EL), 2018-04-19:
Et andet vigtigt greb i forhold til at sætte effektivt ind i dyreværnssager er, som vi ser det i Enhedslisten, at der bliver oprettet nogle dyreværnsenheder under politiet – en form for dyrepoliti, som kan have specielt fokus på dyreværnssager, netop fordi den slags sager ofte bliver underprioriteret.
Sophie Løhde (V), 2023-01-25:
Men – og det er vigtigt at være opmærksom på – hvis der er tale om en situation, hvor der er behov for en højt specialiseret indsats, kan den højt specialiserede indsats på genoptræningsområdet være samlet på nogle meget specialiserede tilbud rundt i landet målrettet specifikke problemstillinger.
Troels Lund Poulsen (V), 2009-03-10:
I 2008 havde jeg fornøjelsen af at være med til at åbne Danmarks første nationalpark, nemlig Nationalpark Thy, og vi har fire nye i støbeskeen: Mols Bjerge - som åbner til sommer - Skjern Å, Vadehavet og Kongernes Nordsjælland.
Marianne Jelved (RV), 2003-03-21:
Hvordan hænger det sammen med det, generalsekretæren for FN, Kofi Annan, sagde i onsdags i sin tale, tredje afsnit, og hr. Jens Rohde har talen: »Lad mig udtrykke stor anerkendelse af De Forenede Nationers medarbejdere, som har arbejdet så hårdt i Irak op til det sidste mulige øjeblik.
Mattias Tesfaye (S), 2018-05-08:
Det er jeg ikke nervøs for, særlig ikke når vi kombinerer det med de forhandlinger, der pågår netop nu, både i Beskæftigelsesministeriet og i Transport-, Bygnings- og Boligministeriet, som handler om, hvem der skal have mulighed for at kunne flytte ind i de her udsatte boligområder, og hvem kommunerne skal have mulighed for at kunne anvise en bolig.
Kim Andersen (V), 2007-02-09:
Det præciseres, at Københavns Teaters afgørelser er endelige og ikke kan indbringes for en anden myndighed – det ville i givet fald være Kulturministeriet – og det er jo for at håndhæve armslængdeprincippet, og det skal ingen være i tvivl om at vi fra Venstres side står vagt om.
Ole Birk Olesen (LA), 2021-04-19:
Vi er heller ikke i tvivl om, at ønsket om at få tv ind i salen skyldes, at fru Inger Støjberg ønsker at procedere sagen politisk over for danskerne i stedet for at procedere sagen juridisk over for sagens nævninge, og det ville vi synes var meget problematisk.
Ellen Trane Nørby (V), 2019-02-19:
Det mener jeg sådan set også at vi som regering har sat fokus på og handlet på baggrund af, ikke mindst med psykiatrihandlingsplanen og de efterfølgende forhandlinger og også aftalen om satspuljen på sundhedsområdet, hvor vi også i fællesskab sikrede et markant fokus på børn og unge, og det vil jeg vende tilbage til lidt senere.